Dr. Blaicher: Dyrbimy plany prawidłownje měnjeć a přiměrjeć
Kamjenc (SN/mwe). W zašłosći steješe Kamjenska chorownja maltezow w fokusu zjawnych diskusijow, dokelž dyrbjachu tam słužbne plany a z nimi zwisowace dźěłowe hodźiny medicinskeho personala we wšelakich stacijach změnić. „Dyrbimy słužbne plany nastajnosći přiměrjeć, dokelž so tež pacienća měnjeja. Ludźo su dale a starši, a na to dyrbimy reagować“, jednaćel maltezow dr. Alex Blaicher Serbskim Nowinam rozłožuje, „to je cyle normalny proces, a we wobłuku toho smy słužbne plany nětko změnili. Mjeztym smy w tym nastupanju tež w konsensu ze sobudźěłaćerjemi. Ze stron medicinskeho personala njejsu tuž hižo žane wotewrjene prašenja.“
pol_Latn szl_Latn